[αρχοντο]ς κλεανδρου του τιμωνος βουλευοντων πολιτα του ασαν[δρου ευκ]λειδα του ηρακλειδα διωνος του καλλια θεοξενου του πολυωνος [εδοξε ται] πολει των δελφων εν αγοραι τελειωι επει αντιπατρος βρευκου [ελευθερν]αιος υδραυλος αποστειλασας ποτ αυτον τας πολιος πρεσβει[αν παραγ]ενηθεις εν δελφους και παρακληθεις υπο των αρχοντων και τας [πολιος] αγωνιξατο αμερας δυο και ευδοκιμησε μεγαλομερως και αξιως [τ]ου τε θεου και τας πολιος των ελευθερναιων και τας αμετερας πολιος συνετελεσε υπερ αυτοσαυτον τωι θεωι επι ουν τουτοις αγαθαι τυχαι δεδοχθαι επαινεσαι αντιπατρον βρευκου ελευθερναιον υδραυλον επι τε ται ποτι τον θεον ευσεβειαι και οσιοτατι και επι ται προαιρεσει αι εχων περι ταν τεχναν διατελει και ται ποτι ταν πολιν αμων ευνοιαι. επαινεσαι δε και τον αδελφον αυτου κρυτωνα βρευκου ελευθερναιον και δεδοσθαι αυτοις και εκγονοις παρα τας πολιος προξενιαν προμαντειαν προδικιαν ασυλιαν ατελειαν παντων προεδριαν εμ πασι τοις αγωνοις οις α πολις τιθητι και γας και οικιας εγκτησιν και ταλλα τιμια παντα οσα και τοις αλλοις πρ[ο]ξενοις και ευεργεταις τας πολιος υπαρχει. αποστειλαι δε αυτοις τους αρχοντας και ξενια τα μεγιστα καλεσαι δε αυτους και τους μετ αυτων εν το πρυτανειον επι ταν κοιναν τας πολιος εστιαν. αναγραψαι δε το ψαφισμα τους αρχοντας εν τωι ιερωι του απολλωνος εν τωι επιφανεστατωι τοπωι και διαπεμψαι ποτι ταν πολιν των ελευθερναιων οπως ειδωσι.
Phokis — Delphi — 86 BC?
 86 BC?